«Portu» himoyachisi Aleks Telles Portugaliya chempionatining 27-turi doirasida «Braga»ga qarshi kechgan o‘yin vaqtida jarohat oldi (3:2). O‘yinning 69-daqiqasida 26 yoshli braziliyalik penaltini aniq ijro etib hisobni tenglashtirdi, ammo keyin murabbiy uni almashtirishga majbur bo‘ldi. Telles o‘z golini nishonlay olmadi: zarbadan keyin u darhol biqinini ushlab gazonga quladi. Vaziyatning sekinlashtirilgan kadrlarini kuzatib ko‘rish mumkinki, futbolchi avval sakragan, keyin yerga noqulay qo‘ngan va to‘pni tepgan oyog‘ini qayirib olgan. OUCH!    Porto‘s Alex Telles could miss the UCL game against Liverpool after injuring himself while taking a penalty. pic.twitter.com/6FCLGjzIth  — ESPN UK (@ESPNUK) 30 marta 2019 g. Bu jarohati tufayli Telles Chempionlar ligasining 1/4 finali doirasida «Liverpul»ga qarshi kechadigan o‘yinni o‘tkazib yuborishi kutilmoqda.